proxectonos/corpus_dominio_legal_administrativo_tmp huggingface dataset:
11/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.74971. Transportes Vasa Norte, S. A. Carral

TRANSPORTES VASA NORTE, S. A., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 4.201 m 3 /ano de augas residuais industriais de escorrega depuradas ao rego de Porta Antigua (cunca do río Mero) e dun caudal máximo de 248 m 3 /ano de augas residuais fecais depuradas por infiltración no terreo, todas elas procedentes dunha planta de xestión de residuos de construción e demolición localizada no lugar do Xalo – Paleo (t. m. Carral). As augas residuais industriais de escorrega xeradas nas instalacións son tratadas nun sistema de depuración constituído por unha cámara de graxas de 2 x 2 x 1 m 3 seguida dunha balsa de decantación en formigón recuberto con resina epoxi de 8 x 4,5 m 2 de superficie e 1,5 m de profundidade útil. As augas residuais industriais depuradas vértense á cuneta da estrada mediante condución de formigón de 300 mm de diámetro e 147 m de lonxitude no punto de coordenadas UTM (ETRS89): X=548.973; Y=4.784.806, localizado no t. m. de Cerceda; ata a súa incorporación ao rego de Porta Antigua (cunca do río Mero) no punto de coordenadas UTM (ETRS89): X=548.480; Y=4.784.790. Os lixiviados producidos na zona cuberta de almacenamento de materias bituminosos almacénanse nun depósito, sendo recollidos por xestor autorizado, polo que non se verten ao dominio público. As augas residuais fecais son tratadas nun sistema constituído por arqueta de desbaste e fosa séptica compacta de decantación-dixestión con filtro biolóxico en PRFV deseñada para 8 habitantes equivalentes de 1,23 m de diámetro e 1,97 m de lonxitude. As augas residuais fecais depuradas vértense por infiltración no terreo (cunca do río Mero) mediante zanxa filtrante de 11,40 m de lonxitude e 0,80 m de anchura no punto de coordenadas UTM (ETRS89): X=549.055; Y=4.784.867. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 8 de marzo de 2021 Subdirector Xeral de Xestión do Dominio Público Hidráulico - Adriana Marcela Ammi Ghinet
10/03/2021 | Administración LocalMunicipal
San Sadurniño
Exposición pública de aprobación de padrón fiscal de axuda no fogar do mes de febreiro de 2021

Apróbase por Resolución da Alcaldía con data 4 de marzo de 2021, o padrón cobratorio correspondente á prestación do servizo de axuda no fogar a persoas dependentes do mes de febreiro do presente exercicio 2021, que comprende un total de 33 recibos e ten un importe total de 2.946,05 euros, e á prestación do servizo de axuda no fogar de libre concorrencia do mes de febreiro do presente exercicio 2021, que comprende un total de 9 recibos e ten un importe total de 100,10 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 5 de marzo de 2021. O ALCALDE, Secundino García Casal.
10/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.72196. Peche de parcela. Concello de Coristanco

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Juana Ramona Aida Ines Van Den Bosch Vona solicita de Augas de Galicia, por atoparse nas marxes do río s/d, a autorización de obras no polígono 511, parcela 1145, no lugar de Canal, parroquia de Oca (San Martiño), concello de Coristanco (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.72196. As obras solicitadas consisten na construción dun peche de parcela mediante muro de formigón de 18,00 m de lonxitude e 1,50 m de alto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coristanco ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2021. O xefe do Servizo Territorial Néstor Rodríguez Arias (sinatura dixital ao marxe)
10/03/2021 | Administración LocalMunicipal
Teo
Aprobación provisional orzamento 2021 e cadro de persoal

O Orzamento Municipal do Concello de Teo para o exercicio 2021 así como o cadro de persoal para dito exercicio foron aprobados inicialmente por acordo do Pleno da Corporación en sesión de data 03/03/2021, expoñendose ao público durante 15 días hábiles, durante os cales os interesados poderán examinalo nos servizos económicos do Concello e presentar as reclamacións que estimen oportunas. Todo elo en cumprimento do disposto no artigo 169 do Real Decreto Lexislativo 2/2004, de 5 de marzo, que aproba o Texto Refundido da Lei Reguladora das Facenda Locais. Se durante o citado prazo non se tiveran presentado reclamacións, entenderase definitivamente aprobado, de acordo có disposto no artigo 20.1 do Real Decreto 500/1990, de 20 de abril, e o artigo 169.1 do Real Decreto Lexislativo 2/2004, de 5 de marzo. Teo, 4 de marzo de 2021. O alcalde Rafael Sisto Edreira
10/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75145. Senda ciclista. Concello de Camariñas

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Deputación Provincial da Coruña solicita de Augas de Galicia, por atoparse nas marxes do río s/d, a autorización de obras, parroquia de Camariñas (San Xurxo), concello de Camariñas (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75145. As obras solicitadas consisten na execución do proxecto de “Senda ciclista aceso a Faros. Costa da Morte sector 2.2 Cabo Vilán. Camariñas”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Camariñas ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2021. O xefe do Servizo Territorial Néstor Rodríguez Arias (sinatura dixital ao marxe)
10/03/2021 | Administración LocalMunicipal
Boimorto
Aprobación inicial do IV Plan de igualdade

Aprobación inicial do IV Plan de igualdade de oportunidades entre mulleres e homes do Concello de Boimorto 2021-2024 O Pleno do Concello de Boimorto, en sesión ordinaria de data 26 de febreiro de 2021, acordou aprobar inicialmente o IV Plan de igualdade de oportunidades entre mulleres e homes do Concello de Boimorto 2021 - 2024. De conformidade co artigo 49. b) da Lei 7/1985, do 2 de abril, Reguladora das Bases de Réxime Local, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcorrido dito prazo sen interpoñerse reclamacións, este acordo provisional se elevará a definitivo, publicándose en todo caso o acordo e o texto íntegro do plan. Boimorto, 4 de marzo de 2021. A alcaldesa Asdo.: María Jesús Novo Gómez
10/03/2021 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de febreiro 2021

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de febreiro 2021. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 5 de marzo de 2021 ó 18 de maio de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 5 de marzo de 2021 O Alcalde, Manuel Ruiz Rivas
10/03/2021 | Administración LocalMunicipal
Cerdido
Liquidación do servizo de axuda a domicilio do mes de febreiro de 2021

Por Resolución da alcaldía 42/2021 do 03.03.2021, aprobouse o padrón de contribuíntes e liquidación do servizo de axuda no fogar correspondente ao mes de febreiro de 2021, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Cerdido, 04/03/2021 O alcalde Benigno Galego Castro
10/03/2021 | Administración LocalMunicipal
Monfero
Anuncio correción erro Bases selección PEL Concellos 2021

Por Resolución desta Alcaldía de data 05/03/2021 acordouse a modificación do punto h) da base Sexta.- Requisitos dos aspirantes, da Convocatoria para a contratación laboral temporal dun oficial albanel, dous peóns e un condutor ao abeiro do Plan de Integración Laboral da Deputación Provincial de A Coruña (PEL CONCELLOS - REACTIVA 2021), que literalmente di: Logo de ver o acordo tomado pola Xunta de Goberno local deste Concello na sesión celebrada o 24 de febreiro de 2021. de aprobación da convocatoria e Bases reguladoras para a contratación laboral temporal dun oficial albanel, dous peóns e un condutor ao abeiro do Plan PEL CONCELLOS - REACTIVA 2021) Comprobada a existencia dun erro por omisión na base sexta das mesmas. Considerando que de acordo coa Resolución desta Alcaldía núm.168/2019 se ten delegado na Xunta de Goberno Local, entre outras atribucións “A aprobación da convocatoria e das bases das probas para a selección do persoal e para os concursos de provisión de postos de traballo, a declaración de situacións administrativas del e o recoñecemento de servizos para o efecto de trienios” Visto que o art.116 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, permite avogar en calquera momento as competencias delegadas de conformidade co art.10 da Lei 40/2015, do 1 de outubro, de Réxime Xurídico do Sector Público. Polo tanto, á vista do exposto e do acordo tomado e coa finalidade de solucionar o erro detectado, no uso das atribucións que me outorga a lexislación do réxime local, RESOLVO: PRIMEIRO.- Avocar a competencia delegada na Xunta de Goberno Local en materia de aprobación das convocatorias e das bases das probas para a selección do persoal en relación ao presente expediente. SEGUNDO.- Modificar o punto h) da base Sexta.- Requisitos dos aspirantes, da Convocatoria para a contratación laboral temporal dun oficial albanel, dous peóns e un condutor ao abeiro do Plan de Integración Laboral da Deputación Provincial de A Coruña (PEL CONCELLOS - REACTIVA 2021), que queda redactado nos seguintes termos: Sexta.- Requisitos dos aspirantes h) Para todos os postos: Estar en posesión do permiso de conducir B. Para o posto específico de Oficial Condutor: Estar en posesión dos carnés de conducir das categorías B e C e dos CAP de mercadorías. TERCEIRO.- Publicar a presente resolución no Boletín Oficial da Provincia da Coruña, na páxina web do Concello de Monfero e no taboleiro de anuncios municipal así como na sede electrónica do Concello de Monfero. Monfero, 5 de marzo de 2021. O ALCALDE Andrés Feal Varela
10/03/2021 | Administración LocalMunicipal
Boimorto
Aprobación inicial da modificación da Ordenanza número 17, reguladora da taxa pola prestación do servizo do Punto de atención á infancia

Aprobación inicial modificación ordenanza fiscal número 17 reguladora da taxa pola prestación do servizo do Punto de atención á infancia do Concello de Boimorto O Pleno do Concello de Boimorto, en sesión ordinaria de data 26 de febreiro de 2021, acordou aprobar inicialmente a modificación da Ordenanza fiscal número 17, reguladora da taxa pola prestación do servizo do Punto de atención á infancia do Concello de Boimorto. De conformidade co disposto no artigo 17 Real Decreto Lexislativo 2/2004, do 5 de marzo, polo que se aproba o Texto Refundido da Lei de Facendas Locais, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcorrido dito prazo sen interpoñerse reclamacións, este acordo provisional se elevará a definitivo, publicándose en todo caso o acordo e o texto íntegro da nova ordenanza. Boimorto, 4 de febreiro de 2021. A alcaldesa Asdo.: María Jesús Novo Gómez
10/03/2021 | Administración LocalMunicipal
Porto do Son
Xuíz de paz

ANUNCIO Debendo proverse neste Concello o cargo de xuíz de paz substituto e de conformidade co que establece a Lei orgánica de 6/1985 do 1 de xullo, do poder xudicial, e artigo.5 do Regulamento 3/1995 do 7 de xuño, dos xuíces de paz, ábrese prazo de 10 días hábiles para que poidan presentar solicitudes ante este concello aquelas persoas que lles interese o seu nomeamento, e que reúnan as condicións seguintes: 1.–Ser español, maior de idade.2.–Non estar incurso nas seguintes causas de incapacidade:  Estar impedido física ou psíquicamente para a función xudicial.  Estar condenado por delito doloso mentres non obtivese a rehabilitación.  Estar procesado ou inculpado por delito doloso, en tanto non sexa absolto ou se dite auto de sobresemento.  Non estar no pleno exercicio dos dereitos civís.3.–Non acharse incurso nas seguintes causas de incompatibilidade:  Exercicio de calquera outra xurisdición allea á do poder xudicial  Exercicio de calquera cargo de elección popular ou de designación política.  Ter emprego ou cargo dotado ou retribuído pola administración pública.  Ter emprego de calquera clase nos tribunais e xulgados.  Exercer a avogacía ou a procuradoría, e todo tipo de asesoramento xurídico. Porto do Son, o 05/03/2021. O ALCALDE-PRESIDENTE Asdo.: José Luis Oujo Pouso
10/03/2021 | Administración LocalMunicipal
Valdoviño
Aprobación inicial da modifcación RPT do Concello de Valdoviño

A N U N C I O Faise público ao abeiro da Lei 2/2015, do 29 de abril, de Emprego Público de Galicia (artigo 202), que o Pleno do Concello de Valdoviño, na sesión ordinaria do 4 de marzo de 2021, con carácter incial a modificación da relación de postos de traballo. O expediente sométese a información pública polo prazo de vinte días a efectos de reclamacións ou alegacións. En caso de non presentarse alegacións, elevarase o presente acordo automáticamente a definitivo. Valdoviño, 8 de marzo de 2021. O alcalde Asdo.: Alberto González Fernández
10/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.70161. Vivenda unifamiliar. Concello de Carral

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Hassane Rocher Muntal solicita de Augas de Galicia, por atoparse nas marxes do río s/d, a autorización de obras no polígono 15, parcela 80, no lugar de A Brexa, parroquia de Paleo (Santo Estevo), concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.70161. As obras solicitadas consisten na construción dunha vivenda unifamiliar composta de planta baixa e alta. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2021. O xefe do Servizo Territorial Néstor Rodríguez Arias (sinatura dixital ao marxe)
10/03/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 4 de marzo de 2021, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ames (expediente IN407A 2019/182-1)

Acordo do 4 de marzo de 2021 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ames (expediente IN407A 2019/182-1) Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada LMTS, CTC, RBT Covas-Pumariño, no concello de Ames (expediente IN407A 2019/182-1), por resolución desta xefatura territorial, do 29 de xaneiro de 2021, a favor da entidade beneficiaria UFD Distribución Electricidad, S. A., con enderezo en avenida de Arteixo, 171, 15008 - A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, acorda sinalar o día 23 de abril de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do Concello de Ames, deducida da que se someteu a información pública no DOG do 19.11.2020, no BOP do 3.11.2020 e no xornal La Voz de Galicia do 12.11.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito Concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 4 de marzo de 2021. Isidoro Martínez Arca Xefe territorial da Coruña
10/03/2021 | Administración LocalMunicipal
Coirós
Exposición pública proxecto obra de saneamento Agra-Figueiras, Colantres e Queirís

A Xunta de Goberno Local, en sesión feita o tres de marzo de dous mil vinte e un, aprobou o proxecto da obra “Saneamento das Parroquias de A Agra-Figueiras, Colantres e lugar de Queirís. Coirós (A Coruña). Clave OH.315-1171 REV.-03, cun orzamento de execución por contrata de 808.114,36 euros, redactado polo enxeñeiro Adrian Fernando Cubarsi Pike e dirixido polo enxeñeiro Tulio Petra Rosario Palazuelo Villadiego. Dito proxecto exponse ó público polo prazo de trinta días hábiles, para que se poidan presentar alegacións ó mesmo.- Coirós, catro de marzo de dous mil vinte e un O ALCALDE Asdo.: Francisco Quintela Requeijo
10/03/2021 | Administración LocalMunicipal
Cerdido
Resumo por capítulos dos presupostos municipais do ano 2021

O día 04.02.2021 o Pleno do Concello de Cerdido aprobou con carácter inicial os presupostos municipais para o ano 2021, así como o cadro de persoal do concello, xa que no período de exposición ao público, anunciado no BOP do día 10/2/2021 non se presentaron alegación ningunha, cómpre publicar o resumo por capítulos dos presupostos municipais, ao abeiro do disposto no artigo 169 do Real Decreto Lexislativo 2/2004, do 5 de marzo polo que se aproba o Texto Refundido da Lei reguladora das facendas locais. Contra a aprobación definitiva do presuposto poderase interpoñer directamente recurso contencioso- administrativo, na forma e prazos que establecen as normas desta xurisdición. Cerdido, 05 de marzo de 2021 O Alcalde Benigno Galego Castro
10/03/2021 | Administración LocalMunicipal
Boimorto
Aprobación inicial da modificación do regulamento PAI 2021

Aprobación inicial modificación regulamento de réxime interior Punto de atención á infancia do Concello de Boimorto O Pleno do Concello de Boimorto, en sesión ordinaria de data 26 de febreiro de 2021, acordou aprobar inicialmente a modificación do regulamento de réxime interior do Punto de atención á infancia do Concello de Boimorto. De conformidade co artigo 49. b) da Lei 7/1985, do 2 de abril, Reguladora das Bases de Réxime Local, e 56 do Texto Refundido de Réxime Local, durante o prazo de trinta días hábiles, a contar dende o día seguinte á publicación deste anuncio no Boletín Oficial da Provincia, os interesados poderán examinar o expediente e durante o mesmo prazo presentar as reclamacions e as alegacions ou suxerencias que estimen oportunas. Transcorrido dito prazo sen interpoñerse reclamacións, este acordo provisional se elevará a definitivo, publicándose en todo caso o acordo e o texto íntegro do novo regulamento. Boimorto, 4 de marzo de 2021. A alcaldesa Asdo.: María Jesús Novo Gómez
10/03/2021 | Administración LocalMunicipal
As Pontes de García Rodríguez
Secretaría
Aprobación inicial do regulamento de réxime interno da piscina municipal climatizada do Concello das Pontes de García Rodríguez

O Pleno do Concello das Pontes de García Rodríguez, en sesión ordinaria de data 03/03/2021, aprobou inicialmente o regulamento de réxime interno da piscina municipal climatizada do Concello das Pontes de García Rodríguez. En cumprimento do previsto no artigo 49 da Lei 7/1985, do 2 de abril, reguladora das bases do réxime local, exponse o expediente ao público para que durante un prazo de trinta días os interesados podan formular as alegacións que estimen oportunas. O expediente pode consultarse na Secretaría do Concello en horario de 8.00 a 15.00 horas. Tamén pode consultarse na sede electrónica do Concello no enlace https://sede.aspontes.org/opencms/es/informacion/tablon/Noticia_Secretaria_006.html (taboleiro de anuncios). O acordo até entón provisional entenderase definitivamente aprobado para o caso de que non se presentase ningunha reclamación ou suxestión. As Pontes de García Rodríguez, 5 de marzo de 2021. O concelleiro delegado da área de Deportes Jesús Tembrás Martínez
10/03/2021 | Administración LocalMunicipal
Cerdido
Apertura de prazo da bolsa de persoal laboral temporal de auxiliar de axuda no fogar

Por Decreto da Alcaldía 44/2021 do día 03.03.2021, referencia 2021/G003/000042 procedeuse a apertura por un prazo de vinte días da bolsa para a selección persoal laboral temporal de auxiliar de axuda no fogar para para poder incluír a novas persoas e actualizar os méritos das persoas incluídas, segundo as bases publicadas no BOP do dia 27/03/2018. Unha vez rematado o prazo de presentación de instancias, realizarase unha nova valoración por parte da comisión seleccionadora, dando lugar a nova situación na bolsa das persoas existentes. Iniciarse o prazo trala publicación deste anuncio no BOP e no taboleiro de anuncios do Concello. Cerdido, 5 de marzo de 2021 O alcalde Benigno Galego Castro
10/03/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.75147. Senda ciclista. Concello de Muxía

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Deputación Provincial da Coruña solicita de Augas de Galicia, por atoparse nas marxes do río s/d, a autorización de obras no lugar de Camariñas, parroquia de Camariñas, concello de Muxía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.75147. As obras solicitadas consisten na execución do proxecto de “Senda ciclista de acceso a faros. Costa da Morte, sector 3. Cabo Touriñán-Muxía”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 04 de marzo de 2021. O xefe do Servizo Territorial Néstor Rodríguez Arias (sinatura dixital ao marxe)
10/03/2021 | Administración LocalMunicipal
Mugardos
Padrón do servizo de axuda no fogar de prestación básica e dependencia maio 2020

A resolución da Alcaldía 216 do 04/03/2021 aprobou os padróns fiscais correspondentes ao mes de maio do exercicio 2020 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Mugardos, 5 de marzo de 2021 O concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 114/2020 de 06.02.2020)
10/03/2021 | Administración LocalMunicipal
Teo
Modificación Ordenanza reguladora prezo público por servizo de escolas infantís

Téndose aprobado provisionalmente a modificación da Ordenanza Reguladora do Prezo Público por servizo de escolas infantis, mediante acordo do Pleno da Corporación de data 03/03/2021, e, dando cumprimento ó disposto no artigo 49 da Lei 7/1985, de 2 de abril, de Bases do Réxime Local, procédese á súa exposición pública no Taboleiro de Anuncios desta Entidade, durante trinta días a contar dende a súa publicación deste edicto no Boletín Oficial da Provincia, có fin de que os interesados poidan examinar o expediente e formular as reclamacións que estimen oportunas. Teo,4 de marzo de 2021. O ALCALDE Rafael Sisto Edreira
10/03/2021 | Administración LocalMunicipal
San Sadurniño
Exposición pública de aprobación de padrón fiscal de axuda no fogar do mes de xaneiro de 2021

Apróbase por Resolución da Alcaldía con data 26 de febreiro de 2021, o padrón cobratorio correspondente á prestación do servizo de axuda no fogar a persoas dependentes do mes de xaneiro do presente exercicio 2021, que comprende un total de 34 recibos e ten un importe total de 2.929,28 euros, e á prestación do servizo de axuda no fogar de libre concorrencia do mes de xaneiro do presente exercicio 2021, que comprende un total de 9 recibos e ten un importe total de 116,78 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 4 de marzo de 2021. O ALCALDE, Secundino García Casal.
30/03/2021 | Administración LocalMunicipal
Porto do Son
Aprobación padrón fiscal escolas de música e baile 2º trimestre 2021

A Concelleira Delegada de Facenda, Persoal, Administración, Rexeneración de Núcleos Rurais e Cambio Climático do Concello de Porto do Son, en virtude das delegacións conferidas por Decreto de Alcaldía 553/2019, ditou Resolución o 25/03/2021, aprobando o padrón relativo ao 2º trimestre 2021 da taxa pola prestación dos Servizos das Escolas de Música e Baile, por un importe total de 1.422,50 € (mil catrocentos vinte e dous euros con cincuenta céntimos), coa seguinte desagregación: Piano e Solfexo: 615,00 € Pandeireta: 120,00 € Percusión: 45,00 € Guitarra: 280,00 € Danza: 362,50 € O que se fai público para xeral coñecemento. Contra esta resolución poderá interpoñerse recurso de reposición ante o Alcalde- Presidente, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de finalización do período de exposición pública do padrón (un mes). Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Porto do Son, 25 de marzo do 2021 A Concelleira Delegada, Mª José Maneiro Quintáns
30/03/2021 | Administración LocalMunicipal
As Somozas
Anuncio aprobación inicial modificación crédito 1/2021

Aprobado inicialmente o expediente de suplemento de crédito financiado con cargo ao remanente líquido de tesouraría, por Acordo do Pleno de data 24 de marzo de 2021, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o prazo non se presentaron alegacións, considerarase aprobado definitivamente dito Acordo As Somozas, 24 de marzo de 2021 O Alcalde, Asdo.: Juan Alonso Tembrás
30/03/2021 | Administración LocalMunicipal
Cedeira
Aprobación definitiva do orzamento e catálogo de postos de traballo do Concello de Cedeira 2021

ANUNCIO DE APROBACIÓN DEFINITIVA DO ORZAMENTO XERAL E DO CATÁLOGO DE POSTOS DE TRABALLO DO CONCELLO DE CEDEIRA PARA O EXERCICIO 2021 O Pleno do Concello de Cedeira, na sesión extraordinaria do 23 de febreiro de 2021, aprobou inicialmente o orzamento xeral e o catálogo de postos de traballo da Corporación para o exercicio 2021. Publicouse o anuncio de exposición pública no BOP núm.39, do 1 de marzo de 2021, sen que se presentaran alegacións ou reclamacións no prazo sinalado, polo que se eleva a definitivo o acordo inicial, dando conta da aprobación definitiva do orzamento e do catálogo de postos, sendo o resumo por capítulos do referenciado orzamento o seguinte: Así mesmo, de conformidade co disposto no artigo 127 do Real decreto lexislativo 781/1986, do 18 de abril, procédese conxuntamente á publicación íntegra do equipo do persoal ao servizo desta entidade. Contra a aprobación definitiva do dito orzamento e do catálogo de postos poderá interpoñerse directamente o recurso contencioso-administrativo ante o Tribunal e na forma e prazos que establece a estes efectos a Lei 29/1998, do 13 de xullo, reguladora dá xurisdición contencioso-administrativa, sen que dita interposición implique, por si mesma, a suspensión do orzamento definitivamente aprobado ou a súa inexecución, así mesmo poderán interpoñerse cantos outros recursos ou accións procedan en Dereito. Cedeira, 25 de marzo de 2021. O alcalde Asdo.: Pablo Diego Moreda Gil
30/03/2021 | Administración LocalMunicipal
Arzúa
Aprobación do padrón do mes de febreiro da taxa pola prestación SAF

APROBACIÓN DO PADRON DA TAXA POLO SERVIZO DE AXUDA NO FOGAR Por Resolución da Alcaldía n.º 129/2021, de data 23 de marzo de 2021, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de febreiro de 2021. Conforme ao disposto no artigo 102.3 da Lei 58/2003, do 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 24 de marzo de 2021. Alcalde-presidente do Concello de Arzúa Edgar Patricio Lupusor Echebarria
30/03/2021 | Administración LocalMunicipal
Miño
Anuncio de corrección de erros nas bases da convocatoria de arquitecto/a

Corrección de erros nas bases da convocatoria de arquitecto/a Expte. n.º 2021/E001/000003 Na sesión ordinaria da Xunta de Goberno Local do 12 de marzo de 2021 adoptouse o seguinte acordo: “Logo de ver as bases que rexen a convocatoria para a selección polo Concello de Miño dun/dunha funcionario/a interino/a por vacante pertencente ao grupo A, subgrupo 1, escala de Administración Especial, subescala Técnica, denominación Arquitecto/a mediante o sistema de concurso-oposición libre, así como a creación dunha bolsa de traballo para a mesma categoría profesional. Logo de ver que se detectou un erro no temario incluído como Anexo II (no apartado B) Temas específicos) da dita convocatoria. Primeiro. –Modificar as bases da convocatoria dunha praza de arquitecto/a técnico superior aprobadas pola Xunta de Goberno Local de data 2 de marzo de 2021, e publicadas no BOP o 8 de marzo de 2021, no seguinte sentido: Onde di: “20. Tema 20. O Plan Xeral de Ordenación Municipal do Concello de Xermade. Solo urbano. Solo de núcleo rural e solo rústico. Planeamento sectorial.” Debe dicir: “20. Tema 20. O Plan Xeral de Ordenación Municipal do Concello de Miño. Solo urbano. Solo de núcleo rural e solo rústico. Planeamento sectorial.” Segundo. –Publicar o presente acordo no BOP, no taboleiro de anuncios do concello, no taboleiro de anuncios da sede electrónica. Terceiro. –Practicar a correspondente dilixencia no libro de actas co obxecto de reflectir a corrección acordada.” En Miño, a 24 de marzo de 2021. O alcalde Manuel Vázquez Faraldo
30/03/2021 | Administración LocalMunicipal
A Pobra do Caramiñal
Aprobación do padrón do imposto sobre vehículos de tracción mecánica que rexerá para o exercicio 2021

Mediante resolución de Alcaldía de 24 de marzo de 2021 apróbase padrón do Imposto sobre Vehículos de Tracción Mecánica que rexerá para o exercicio 2021. A cobranza de dito imposto realizarase nas dependencias da recadación municipal (Rúa Gasset 28) dende o 01 de abril ao 31 de maio de dito exercicio. Polo presente, de conformidade co disposto no artigo 102.3 da Lei 58/2003 Xeral Tributaria, notifícase colectivamente as liquidacións deste imposto ou taxa e sométese a exposición pública ditos padróns ou matrículas durante un mes, a contar desde o inicio do período de cobranza voluntaria, nas dependencias de recadación municipal. Contra os actos de aprobación dos padróns ou matrículas e as liquidacións tributarias contidas nas mesmas, os interesados poderán interpor recurso de reposición ante o Sr. Alcalde no prazo dun mes a contar dende o seguinte no que finalice o período de exposición pública dos mesmos, así como calquera outro que conveña aos seus intereses (art.14 Real Decreto Lexislativo 2/2004 Lei Reguladora de Facendas Locais). Pobra do Caramiñal, 24 de marzo de 2021. O ALCALDE, Asdo. José Luis Piñeiro García
30/03/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica do Plan de vías provinciais 2020, quinta fase, e inicio de trámites da expropiación. Cedeira

ANUNCIO DE APROBACIÓN TÉCNICA DO PLAN DE VÏAS PROVINCIAIS 2020, QUINTA FASE, E INICIO DE TRÁMITES DA EXPROPIACIÓN A Exma. Deputación Provincial da Coruña, en sesión celebrada o 26 de febreiro de 2021, adoptou, entre outros, o seguinte acordo: 1.–Aprobar tecnicamente o proxecto incluído no Plan de INVESTIMENTO EN VÍAS PROVINCIAIS 2020, QUINTA FASE, cun orzamento total de 350.305,36 euros, con cargo á aplicación 0410/4531/60900 que se detalla: 2.–Iniciar os trámites para a expropiación dos bens e dereitos necesarios para a execución das seguintes obras: 3.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.4.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 26 de febreiro de 2021. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
30/03/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de aprobación técnica do Plan de vías provinciais 2021, primeira fase, e inicio de trámites da expropiación. Cariño

ANUNCIO DE APROBACIÓN TÉCNICA DO PLAN DE VÍAS PROVINCIAIS 2021, PRIMEIRA FASE, E INICIO DE TRÁMITES DA EXPROPIACIÓN A Exma. Deputación Provincial da Coruña, en sesión celebrada o 26 de febreiro de 2021, adoptou, entre outros, o seguinte acordo: 1.–Aprobar tecnicamente o proxecto incluído no Plan de INVESTIMENTO EN VÍAS PROVINCIAIS 2021, PRIMEIRA FASE, cun orzamento total de 392.811,01 euros, con cargo á aplicación 0410/4531/60900 que se detalla: 2.–Iniciar os trámites para a expropiación dos bens e dereitos necesarios para a execución das seguintes obras: 3.–Expoñer ao público os proxectos mediante anuncio a inserir no Boletín Oficial da Provincia nun prazo de dez días a efectos de reclamacións, transcorrido o cal sen que estas producísense, consideraranse definitivamente aprobados.4.–Remitir o expediente para coñecemento e informe da Xunta de Galicia e da Comisión Galega de Cooperación Local para os efectos da coordinación establecidos nos artigos 112 e concordantes da Lei 5/1997, do 22 de xullo, de Administración Local de Galicia, podéndose proseguir as actuacións unha vez que transcorra o prazo de dez días sen que se emita ningún informe. A Coruña, 26 de febreiro de 2021. O PRESIDENTE O SECRETARIO Asdo.: Valentín González Formoso Asdo.: José Luis Almau Supervía
30/03/2021 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música do mes de marzo de 2021

EDICTO Por Decreto da Alcaldía de data 24/03/2021 aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de marzo 2021. Conforme ó disposto no artigo 102.3 da Lei 58/2003, do 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, do 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do tributo indicado será do día 1 de abril ó 31 de maio de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 25 de marzo do 2021. O alcalde Manuel Ruiz Rivas